
	Latvijas Republika
Jelgavas valstspilsētas pašvaldības dome

Lielā iela 11, Jelgava, LV-3001, Latvija
tālrunis: 63005531, 63005538, e-pasts: pasts@jelgava.lv



IZDOTI  
[bookmark: _GoBack]ar Jelgavas valstspilsētas pašvaldības domes 
30.07.2026. lēmumu Nr.12/9

Noteikumi
“Uzturdevas kompensācijas izmaksāšanas kārtība Jelgavas valstspilsētas pašvaldības iestādes “Jelgavas pašvaldības policija” amatpersonām”

Izdoti saskaņā ar Pašvaldību likuma 
50.panta pirmo daļu un 
Valsts un pašvaldību institūciju 
amatpersonu un darbinieku atlīdzības likuma
 35.panta trešo daļu


1. Uzturdevas kompensāciju Jelgavas valstspilsētas pašvaldības iestādes “Jelgavas pašvaldības policija” (turpmāk - policija) amatpersonai izmaksā vienu reizi mēnesī vienlaikus ar darba samaksu par faktiski nostrādātajām stundām, pārskaitot to uz policijas amatpersonas kontu kredītiestādē. 

2. Uzturdevas kompensācija tiek izmaksāta no Jelgavas valstspilsētas pašvaldības budžeta līdzekļiem.

3. Uzturdevas kompensāciju 1,35 euro (viens euro un 35 centi) apmērā par katru faktiski nostrādāto stundu izmaksā policijas amatpersonām, kuras pilda likumā “Par policiju” noteiktos pienākumus.

4. Uzturdevas kompensāciju 1,55 euro (viens euro un 55 centi) apmērā par katru faktiski nostrādāto stundu izmaksā policijas amatpersonām, kuras pilda likumā “Par policiju” noteiktos pienākumus un ir norīkotas darbam īpašos apstākļos, kas ir:
4.1. patruļpolicijas nodaļas inspektori;
4.2. patruļpocijas nodaļas vecākie inspektori.

5. Atzīt par spēku zaudējušiem 2026. gada 5. marta noteikumus “Jelgavas  pašvaldības policijas darba kārtības noteikumi “Uzturdevas kompensācijas izmaksāšanas kārtība Jelgavas valstspilsētas pašvaldības iestādes “Jelgavas pašvaldības policija” amatpersonām”.


Domes priekšsēdētājs									M. Daģis

